Informatīvais ziņojums

“Par Latvijas nacionālajām pozīcijām Eiropas Savienības Izglītības, jaunatnes, kultūras un sporta ministru padomes

2011.gada 19. un 20.maija sanāksmei

Kultūras ministrijas kompetencē esošajos jautājumos”

1. Ministru padomes sanāksmes darba kārtība

2011.gada 19. un 20.maijā notiks Eiropas Savienības (turpmāk - ES) Izglītības, jaunatnes, kultūras un sporta ministru padome, kurā tiks izskatīti šādi Kultūras ministrijas kompetencē esoši jautājumi:

1. Priekšlikums Eiropas Parlamenta un Padomes lēmumam, ar ko izveido Eiropas Savienības rīcību attiecībā uz Eiropas mantojuma zīmi (Nacionālā pozīcija Nr.4),

*Politiska vienošanās;*

1. Padomes lēmums, ar kuru izraugās Eiropas Kultūras galvaspilsētu 2015.gadam Čehijas Republika (Nacionālā pozīcija Nr.1),

*Padomes lēmuma pieņemšana;*

1. Padomes secinājumi par kultūras ieguldījumu „ES 2020” stratēģijas īstenošanā (Nacionālā pozīcija Nr.1),

*Padomes secinājumu pieņemšana;*

1. Padomes secinājumi par mobilitātes informācijas pakalpojumiem māksliniekiem un kultūras nozarē strādājošiem (Nacionālā pozīcija Nr.2),

*Politikas debates un Padomes secinājumu pieņemšana;*

1. Sadaļā „citi jautājumi” dalībvalstis tiks informētas par šādiem jautājumiem:
* Viedo grupas ziņojums par Eiropas kultūras mantojuma pieejamību tiešsaistē (*Europeana*),

*Eiropas Komisijas prezentācija;*

* Padomes darba plāns kultūrai laika posmam no 2011. līdz 2014.gadam,

*Prezidentūras informācija;*

* Informācija par ES kultūras ministru neformālo sanāksmi (š.g. 28. un 29.martā Gedellē, Ungārijā),

*Prezidentūras informācija;*

* Nākamās prezidentvalsts darba programma,

*Polijas delegācijas informācija*;

* Informācija par ierosināto Eiropas kultūras manifestu,

*Slovēnija un Francijas delegāciju informācija.*

1. Latvijas nacionālās pozīcijas (ziņojuma pielikumā)

 Lai izstrādātu Latvijas interesēm atbilstošas nacionālās nostājas, tās ir saskaņotas ar Ārlietu ministriju, Izglītības un zinātnes ministriju, Labklājības ministriju, Finanšu ministriju, Ekonomikas ministriju, Reģionālās attīstības un pašvaldību lietu ministriju un Iekšlietu ministriju. Tāpat, pozīcijas priekšlikumu sniegšanai tika nosūtītas biedrībām, nodibinājumiem un sociālo partneru organizācijām.

Latvijas nacionālajām pozīcijām ir atbalstošs raksturs, un to apraksts pieejams ziņojuma pielikumā pievienotajās pozīcijās par katru darba kārtības jautājumu.

1. Darba kārtības sadaļa „Citi jautājumi”

Pirmkārt, Eiropas Komisija prezentēs dalībvalstīm Viedo grupas[[1]](#footnote-1) (*Comité des Sages*) ziņojumu par Eiropas kultūras mantojuma pieejamību tiešsaistē. 2011.gada 10.janvārī augsta līmeņa Viedo grupa publicēja ziņojumu, kurā tika apkopoti ieteikumi dalībvalstīm un Eiropas Komisijai par galvenajiem problēmjautājumiem attiecībā uz Eiropas kultūras mantojuma digitalizāciju (piemēram, autortiesības, nezināmu autoru darbi, digitalizēto materiālu ilgtermiņa saglabāšana), tā pieejamības veicināšanu tiešsaistē, tostarp ES publiskajā digitālajā bibliotēkā *Europeana*, un par iespējamajiem digitalizācijas finansēšanas modeļiem.

Otrkārt, Ungārijas ES prezidentūra sniegs informācija par 2010.gada novembrī apstiprinātā Padomes darba plāna kultūrai ieviešanu. Padomes darba plānā kultūrai 2011. – 2014. gadam ir noteiktas sešas prioritārās jomas sadarbībai kultūras jomā. Lai sekmētu Padomes darba plānā izvirzīto prioritāšu ieviešanu, paredzēts izveidot dalībvalstu un Eiropas Komisijas ekspertu darba grupas. Ekspertu darba grupu mērķis ir sekmēt informācijas apmaiņu par labās prakses piemēriem un pieredzi, kas sniegtu ierosmes politikas veidošanai atbilstoši šīm prioritātēm.

Treškārt, Ungārijas ES prezidentūra sniegs informāciju par 2011.gada 27. un 28.martā Gedellē (Ungārijā) notikušo ES kultūras ministru neformālo sanāksmi, kur galvenā diskusiju tēma bija kultūras ieguldījums „ES 2020” stratēģijā. Ir pieņemta prezidentvalsts deklarācija, kas atspoguļo diskusiju rezultātus, sniedzot ieguldījumu Padomes secinājumu izstrādē par kultūras ieguldījumu „ES 2020” stratēģijas īstenošanā.

Ceturtkārt, Polijas delegācija plāno informēt par nākamās prezidentvalsts darba programmu.

Visbeidzot, Slovēnijas un Francijas delegācijas informēs par ieceri izstrādāt Eiropas kultūras manifestu, sadarbībā ar Poliju kā nākamo ES prezidentūru. Ņemot vērā ekonomikas lejupslīdi un globalizāciju un digalizācijas izaicinājumus uz tās fona, kā arī to, ka Polijas ES prezidentūras laikā 2011. gada II pusē sagaidāms Eiropas Komisijas priekšlikums par ES daudzgadu budžeta ietvaru 2014.-2020. gadam, ES kultūras ministri tiek aicināti paust nostāju, ka kultūra ir Eiropas integrācijas pamatā un kultūru daudzveidības nodrošināšanai nepieciešama inovatīva un ambicioza Eiropas kultūras politika.

Paredzēts, ka ierosinātais Eiropas kultūras manifests būs pamatā dalībvalstu diskusijām par kultūrpolitiku Polijas prezidentūras laikā ES Padomē, jo īpaši Eiropas kultūras kongresa laikā, kas varētu notikt š.g. septembrī Vroclavā, Polijā.

3. Kultūras ministrijas delegācija:

Delegācijas vadītāja: **Solvita Zvidriņa**, Kultūras ministrijas valsts sekretāre.

# Delegācijā: Anete Zubača, Kultūras ministrijas Starptautiskās sadarbības un Eiropas Savienības politikas nodaļas vecākā referente.

Kultūras ministres vietā –

labklājības ministre I.Jurševska

Vīza: Valsts sekretāre S.Zvidriņa

13.05.2011 14:57

629

Anete Zubača 67330219

Anete.zubaca@km.gov.lv

1. Eiropas komisāru A.Vassiliou (Izglītība, kultūra, daudzvalodība un jaunatne) un N.Kroes (Digitālā programma) 2010.gada janvārī izveidot augsta līmeņa darba grupa - Viedo grupa (*Comité des Sages*). Darba grupa sastāv no trīs augsta līmeņa ekspertiem – M.Lévy (Komunikāciju grupas ‘Publicis’ galvenais vadītājs), E.Niggemann (Vācijas Nacionālās bibliotēkas ģenerāldirektore), J.de Decker (rakstnieks). [↑](#footnote-ref-1)